Os Mutantes - Vikipedio
Os Mutantes dum koncerto en 2010
Os Mutantes (portugala por La mutaciuloj) estas influriĉa brazila psikedela rokmuzika bando, kiu evoluis el la tropicalismo-movado fine de la 1960-aj jaroj.
1.2 Reunuiĝo en 2006
2.1 Muzikalbumoj
2.3 Muzikalbumetoj
4.1 Oficialaj retpaĝoj
4.2 Kromaj ligoj
Os Mutantes estis fondita en 1966 je San-Paŭlo, Brazilo, fare de la fratoj Arnaldo Baptista (baso, muzikklavarilo kaj kantado) kaj Sérgio Dias (gitaro kaj kantado) same kiel de kantistino Rita Lee. En 1971 oficiale aliĝis basisto Liminha kaj frapinstrumentisto Dinho. Kune ili publikigis 5 muzikalbumojn, antaŭ ol Lee en 1972 forlasis la bandon, por komenci sian propran solo-karieron. Arnaldo forlasis la bandon en 1973 pro siaj daŭraj problemoj per LSD, sekvate de Dinho kaj – jaron poste – de Liminha. Sérgio Dias direktis la bandon kiel ununura fondinta membro ĝis ĝia malfondiĝo en la jaro 1978.
Kvankam ĝi siatempe rikoltis nur limigitan sukceson, Os Mutantes influis multnombron da brazilaj bandoj, ekz. Pato Fu aŭ Júpiter Maçã. Krome multaj nuntempaj subgrundo- kaj sendependo-bandoj en Usono kaj Eŭropo rigardas la ensemblon Os Mutantes al siaj ĉefaj influintoj. Kurt Cobain ekz. petis en 1993 publike reunuiĝan koncertvojaĝon de la triopo. Beck tributis al ĝi per la unuopaĵo Tropicalia sur sia muzikalbumo Mutations. David Byrne, frontulo de la bando Talking Heads, prizorgis la publikigon kaj surmerkatigo de la fona katalogo per sia propra eldonejo Luaka Bop. Kevin Barnes, frontulo de Of Montreal, nomis la bandon Os Mutantes plurfoje sian plej grava influodonanto.
Reunuiĝo en 2006[redakti | redakti fonton]
Os Mutantes (Arnaldo, Sérgio kaj Dinho, sen Rita Lee kaj Liminha – Rita Lee estis anstataŭita per Zélia Duncan kiel kantistino) prezentis kadre de la tropicalia-ekspozicio en la kulturdomo Barbican Centre en Londono la 22-an de majo 2006 sian unuan koncerton ekde 1978. Sekvis pluaj prezentadoj en Webster Hall je Novjorko, en koncertejo Hollywood Bowl je Los-Anĝeleso kune kun Flaming Lips, en The Fillmore je San-Francisko, Seattle, Denvero, kadre de la „Pitchfork Muzik-Festivalo“ je Ĉikago kaj en Miamo. En 2009 aperis Haih Or Amortecedor, ĝia unua studioalbumo ekde 35 jaroj. Krome Sérgio Dias fondis sekvan jaron kune kun membroj de la bando Tahiti Boy and the Palmtree Family la bandon The Lillies, sur kies unua albumo estas aŭdeblaj gastokontribuaĵoj de Iggy Pop kaj Jane Birkin.[1]
1992: O A e o Z (registrita en 1973)
2000: Tecnicolor ( registrita 1970)
1971: Top Top/It's Very Nice Pra Xŭu
1968: A Voz do Morto/Baby/Marcianita/Saudosismo (kun Caetano Veloso)
Oficialaj retpaĝoj[redakti | redakti fonton]
Oficiala retpaĝo de la bando
Oficiala retpaĝo de Arnaldo Baptista
Oficiala retpaĝo de Rita Lee
Oficiala retpaĝo de Sérgio Dias
Kromaj ligoj[redakti | redakti fonton]
Slipcue.com Gvidilo al brazila muziko
Recenzo de ĝia unua albumo
Intervjuo kun Sérgio Dias pri la koncertvojaĝo en 2006
Elŝutita el "https://eo.wikipedia.org/w/index.php?title=Os_Mutantes&oldid=5153886"
Rokmuzikaj grupoj
Brazilaj muzikaj grupoj